Tanel Visnap

Tanel Visnap (sündinud 23. septembril 1992) on eesti kergejõustiklane, kurtide maailmameister 100 m ja 200 m jooksus (2021) ja neljakordne kurtide olümpiavõitja.

Visnap lõpetas 2012. aastal Valga Gümnaasiumi ning 2016. aastal Tartu Ülikooli filosoofiateaduskonna eesti keele alal bakalaureuse kraadiga.2016. aastal kaitstud eesti keele alased lõputööd Tartu ülikooli eesti ja üldkeeleteaduse instituut

Sportlik karjäär
Visnap hakkas kergejõustikuga tegelema 2004. aastal Raimond Lutsu käe all, praegu on tema treener Tiina Torop. 

Tema isiklikud ja Eesti kurtide rekordid on: 60 m 6,79 (2023), 100 m 10,54 (2021), 200 m 21,46 (2021), kõrgushüpe 1.96 (2019), kaugushüpe 7.43 (2022).

Kurtide maailmameistrivõistlused
2019. aastal Tallinnas toimunud kurtide kergejõustiku sisemaailmameistrivõistlustel võitis Tanel Visnap pronksmedali kaugushüppes ja seitsmevõistluses.

2021. aastal Poolas Lublinis toimunud kurtide maailmameistrivõistlustel võitis Tanel Visnap kaks kuldmedalit ja ühe pronksi. 100 m jooksu võitis ta ajaga 10,54 ning 200 m jooksu ajaga 21,46, mis on uued kurtide maailmameistrivõistluste rekordid. Lisaks võitis ta kaugushüppes pronksmedali tulemusega 7.00.

Kurtide suveolümpiamängud
2022. aastal osales ta XXIV kurtide suveolümpiamängudel Brasiilias Caxias do Sulis, kus võitis meeste kaugushüppes kuldmedali isikliku rekordiga 7.43. Visnapi tulemus oli kurtide olümpiamängude kõigi aegade teine resultaat – temast kaugemale (7.63) on hüpanud vaid Dean Barton-Smith Uus-Meremaalt (1989. aastal Christchurchis).Tanel Visnap võitis kurtide olümpial kuldmedali ERR Sport, 10.05.2022. Lisaks võitis ta kõrgushüppes pronksmedali tulemusega 1.83.Athletics High Jump (Men) Caxias do Sul 2022

2025. aasta kurtide suveolümpiamängudel Tokyos võitis Tanel Visnap kuldmedali 100m jooksus ajaga 10,58, mis on mängude rekordit tähistav tulemus. Varasem tipptulemus 10,61 oli ameeriklase Wendelly Gaskin Junioril nimel.Visnap võitis kurtide olümpial võimsa tulemusega kuldmedali ERR, 18. november 2025 Ta saavutas esikoha ka 200 m jooksus ajaga 21,54 ning kaugushüppes tulemusega 7.24.Visnap võitis kurtide olümpial kolmanda kuldmedali ERR, 24. november 2025

Kurtide Euroopa meistrivõistlused
Kurtide Euroopa meistrivõistlustel on Visnap võitnud kõrgushüppes kulla, kaugushüppes hõbeda ja 100 m jooksus pronksi (kõik 2023. aastal).

Eesti meistrivõistlused
2023. aasta Eesti meistrivõistlustel kergejõustikus võitis Visnap kaugushüppes kuldmedali tulemusega 7.42, 100 m jooksus oli ta kolmas ajaga 10,85.

2024. aasta Eesti meistrivõistlustel kergejõustikus võitis ta uuesti kuldmedali kaugushüppes tulemusega 7.35 ja pronksmedali 100 m jooksus ajaga 10,63.Tanel Visnap krooniti kaugushüppes Eesti meistriks Eesti Paralümpiakomitee

Eesti sisekergejõustikumeistrivõistlustel on Visnap võitnud kulla 2022. aastal 200 m jooksus (21,88) ning hõbeda 2023. aastal (21,92). Lisaks on tulnud 4 korral medalivõitjaks 60 m jooksus (2021–2024).Tanel Visnap ESBL 

 Tunnustus 
 2019–2024 Eesti Kurtide Spordiliidu parim meessportlane
 2021–2022 Eesti Paraolümpiakomitee aasta parim meessportlane
 2021–2024 Valgamaa parim meessportlane

 Viited 

Välislingid
 Tanel Visnap Worldathletics
 Tanel Visnap Eesti Spordi Biograafiline Leksikon
 Kuldne Visnap jõudis kodumaale: kunagi räägin lastelastele, et olin tegija ERR, 26. november 2025
 Ropp töö ja hullumeelne pinge ehk kuidas eestlane lõi kurtide olümpial platsi puhtaks Postimees, 26. november 2025

Kategooria:Eesti kergejõustiklased
Kategooria:Eesti invasportlased
Kategooria:Eesti paraolümpiavõitjad
Kategooria:Sündinud 1992